Ny medisinsk teknologi kan redde liv, men etiske, økonomiske eller politiske hensyn kan gjøre det problematisk å ta ny teknologi i bruk for fort, eller i det hele tatt. Et dominerende dilemma gjelder hvordan vi skal finne balansen mellom nytte- og plikthensyn. Teknologi som er nyttig bør tas i bruk, mens pliktetiske prinsipper, som at man ikke skal skade, eller at tilgang til en offentlig tjeneste skal være lik for alle, kan veie tyngre enn nytten. Pasientens interesser og samfunnshensyn kan også spille inn. I 2017 skapte legemidlet politisk debatt i Norge fordi det var den eneste medisinen mot spinal muskelatrofi , men èn dose kunne koste opp mot 1 million kroner. Stramme budsjetter fører til at så dyre medisiner går ut over andre pasientgrupper, og blir et etisk, politisk og økonomisk dilemma.